
บันทึกข้อความ
ส่วนราชการ   งานการเจ้าหน้าที่  สำนักปลัด อบต.ทุ่งปรัง           





 
ที่  สป 77301/-                               

       วันที่   9  กุมภาพันธ์  2567
          

 
เรื่อง  การจัดทำแนวปฏิบัติ Do’s & Don’ts เพื่อลดความสับสนเกี่ยวกับพฤติกรรมสีเทาและเป็นแนวทาง
            ในการประพฤติปฏิบัติตนทางจริยธรรม








 
เรียน  พนักงานส่วนตำบล ลูกจ้างประจำ และพนักงานจ้าง


ด้วยรัฐธรรมนูญแห่งราชอาณาจักรไทย พุทธศักราช 2560 บัญญัติให้รัฐพึงจัดให้มีมาตรฐาน       ทางจริยธรรม เพื่อให้หน่วยงานของรัฐใช้เป็นหลักในการกำหนดประมวลจริยธรรมสำหรับเจ้าหน้าที่ของรัฐ             ในหน่วยงานนั้นๆ ซึ่งต้องไม่ต่ำกว่ามาตรฐานทางจริยธรรม พ.ศ. 2562 ประกอบกับสำนักงานคณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.) ได้จัดทำคู่มือการประเมินคุณธรรมและความโปร่งใส           ในการดำเนินงานของหน่วยงานภาครัฐ ประจำปีงบประมาณ พ.ศ. 2566 ในส่วนของแบบวัดการเปิดเผยข้อมูลสาธารณะ (Open Data Integrity and Transparency Assessment) หรือแบบวัด OIT ตัวชี้วัดที่ 9 การเปิดเผยข้อมูล    ตัวชี้วัดย่อยที่ 9.4 การบริหารและพัฒนาทรัพยากรบุคคล ข้อ 021 การขับเคลื่อนจริยธรรม ได้กำหนดองค์ประกอบด้านข้อมูล คือ ให้แสดงผลการเสริมสร้างมาตรฐานทางจริยธรรม ให้แก่เจ้าหน้าที่ของหน่วยงานอย่างน้อยประกอบด้วย การจัดทำแนวปฏิบัติ Do’s & Don’ts เพื่อลดความสับสนเกี่ยวกับพฤติกรรมสีเทาและเป็นแนวทางในการประพฤติปฏิบัติตนทางจริยธรรม 


องค์การบริหารส่วนตำบลทุ่งปรัง จึงได้จัดทำแนวปฏิบัติ Do’s & Don’ts ขึ้น ตามแนวทางของ     กรมส่งเสริมการปกครองท้องถิ่น เพื่อให้บุคลากรขององค์การบริหารส่วนตำบลทุ่งปรังนำไปใช้เป็นกรอบแนวทาง       ในการปฏิบัติตนที่ควรกระทำและไม่ควรกระทำซึ่งจะช่วยให้บุคลากรขององค์การบริหารส่วนตำบลทุ่งปรัง               มีการประพฤติปฏิบัติตนอย่างมีคุณธรรมและรักษาจริยธรรมอย่างเคร่งครัดอยู่เสมอ ดังนั้น จึงขอให้พนักงาน        ส่วนตำบล ลูกจ้างประจำ และพนักงานจ้างในสังกัดได้รับทราบและถือปฏิบัติ รายละเอียดตามเอกสาร                    ที่แนบมาพร้อมนี้


จึงเรียนมาเพื่อทราบและถือปฏิบัติต่อไป
                                                           [image: image2.png]










(นายสันติ  พันธวาที)





           นายกองค์การบริหารส่วนตำบลทุ่งปรัง   
แนวทางปฏิบัติ  Do’s & Don’ts
	หลักการ
	(ควรกระทำ (Do’s)
	X ไม่ควรกระทำ (Don’ts)

	(1)ยึดมั่นในสถาบันหลักของประเทศ อันได้แก่ ชาติ  ศาสนา พระมหากษัตรย์และการปกครอบระบอบประชาธิปไตยอันมีพระมหากษัติย์ทรงเป็นประมุข

	1. จงรักภักดีต่อประเทศชาติ มีความภูมิใจในความเป็นไทย รักษาผลประโยชน์ของชาติ และรักษาความลับเกี่ยวกับความมั่นคงของชาติ
2. มีส่วนร่วมในการพัฒนาประเทศให้เจริญก้าวหน้า
3. นำหลักธรรมตามศาสนาที่ตนเคารพ
นับถือมาประกอบการปฏิบัติหน้าที่ราชการ
4. ส่งเสริม สนับสนุนให้มีการปฏิบัติศาสนกิจ สืบทอดและทำนุบำรุงศาสนาให้มีมีความเจริญยั่งยืน
5. แสดงออกถึงความเคารพ เทิดทูนและรักษาไว้ซึ่งสถาบันพระมหากษัตรย์
6. สนับสนุนและมีส่วนร่วมกับกิจกรรมเฉลิมพระเกียรติในโอกาสต่าง ๆ
7. แสดงออกถึงความเชื่อมั่นและสนับสนุนในการปกครองระบอบประชาธิปไตยอันมีพระมหากษัตย์ทรงเป็นประมุข
	1. แสดงออกในลักษณะที่ส่อไปในทางดูแคลนหรือด้อยค่าความเป็นไทย อันอาจก่อให้เกิดความเสื่อมเสียต่อภาพลักษณ์ของประเทศชาติ
2. กระทำการอันอาจมีลักษณะเป็นการกระทบกระเทือนต่อความมั่นคงของชาติ
3. แสดงกิริยาวาจาหรืออาการในเชิงลบหลู่ดูแคลนหรือด้อยค่าศาสนาใด ศาสนาหนึ่ง
4. ขัดขวางการทำนุบำรุงศาสนาและการปฏิบัติศาสนกิจทั้งปวง
5.แสดงออกด้วยกิริยาอาการหรือวาจาในลักษณะที่ไม่ให้เกียรติหรือไม่จงรักภักดีต่อสถาบันพระมหากษัตริย์


	(2) ซื่อสัตย์สุจริต มีจิตสำนักที่ดี และรับผิดชอบต่อหน้าที่
	1. ปฏิบัติหน้าที่ราชการด้วยความซื่อสัตย์สุจริต  โปร่งใส  ตรวจสอบได้
2. รับประโยชน์จากการปฏิบัติราชการเฉพาะที่ทางราชการจัดให้ตามกฏหมายและระเบียบ
3. มีจิตสำนึกที่ดีและตระหนักในหน้าที่ของผู้จัดทำบริการสาธารณะเพื่อประโยชน์ของประชาชนและประเทศชาติ
4. ปฏิบัติหน้าที่ด้วยความรับผิดชอบ โดยคำนึงถึงผลกระทบทางสังคม สิ่งแวดล้อม สิทธิมนุษยชน ศักดิ์ศรีความเป็นมนุษย์ และสิทธิเสรีภาพของบุคคล
5. รับผิดชอบในผลการปฏิบัติหน้าที่ราชการของตน พร้อมที่จะรับการตรวจสอบและรับผิดในผลของการปฏิบัติงานเมื่อเกิดความบกพร่องผิดพลาดขึ้น
6. ตรงต่อเวลา รับผิดชอบ ตระหนักรู้ถึงบทบาทหน้าที่
7. ให้คำปรึกษาแนะนำส่วนราชการอื่นด้วยความสุจริตใจและตรงไปตรงมา
	1. แสดงพฤติกรรมซึ่งมีนัยเป็นการแสวงหาผลประโยชน์โดยมิชอบ
2. ปฏิเสธความรับผิดชอบหรือปัดความรับผิดชอบของตนไปให้ผู้อื่นเมื่อเกิดความบกพร่องหรือผิดพลาดในการฏิบัติงานขึ้น
3. หาทางปฏิเสธการตรวจสอบของบุคคลหรือหน่วยงานที่มีหน้าที่ตรวจสอบ
4. อาศัยช่องว่างทางกฎหมายเพื่อเอื้อต่อการกระทำผิดระเบียบแบบแผนของทางราชการ
5. ไม่รักษาเวลา เพิกเฉย ขาดจิตสำนึก และความรับผิดชอบต่อหน้าที่
6. นำเสนอข้อเท็จจริงที่ไม่ถูกต้องหรือบิดเบือนข้อมูลหรือเป็นการให้ข้อมูลเท็จ ส่งผลให้การนำข้อมูลไปใช้หรือวิเคราะห์ไม่ถูกต้องและอาจทำให้ส่วนราชการหรือองค์กรปกครองส่วนท้องถิ่นเสียหาย



-2-
	หลักการ
	(ควรกระทำ (Do’s)
	X ไม่ควรกระทำ (Don’ts)

	(3) กล้าตัดสินใจและกระทำในสิ่งที่ถูกต้องชอบธรรม 
	1. ปฏิบัติหน้าที่ราชการด้วยความถูกต้อง ชอบธรรมตามกฎหมายและตามทำนองคลองธรรม
2. ปฏิบัติตามคำสั่งผู้บังคับบัญชาที่ชอบด้วยกฎหมาย และกล้าคัดค้านหรือโต้แย้งคำสั่งที่ไม่ถูกต้องหรือไม่ชอบด้วยกฎหมาย
3. กล้าแจ้งเหตุผลหรือร้องเรียนในกรณีที่พบเห็นการกระทำผิดหรือการกระทำที่อาจก่อให้เกิดความเสียหายแก่ทางราชการ
4. ยืนหยัดในการปฏิบัติงานในหน้าที่ตามหลักวิชาการและจรรยาวิชาชีพด้วยความกล้าหาญ
5. เปิดเผยการทุจริตที่พบเห็นหรือรายงานการทุจริตประพฤติมิชอบต่อผู้บังคับบัญชาหรือผู้มีหน้าที่รับผิดชอบโดยไม่ปล่อยปละละเลย

	1. ปฏิบัติตามคำสั่ง คำขอร้อง  คำขู่ หรืออิทธิพลใดๆ ในการชักจูงให้กระทำความผิดหรือกระทำในสิ่งที่ไม่ถูกต้องชอบธรรม
2. ปฏิบัติหน้าที่โดยหวังเพียงผลงานหรือเพียงเพื่อให้งานเสร็จ โดยไม่คำนึงถึงผลกระทบหรือความเสียหายที่อาจเกิดขึ้น
3. ปฏิเสธ ละเลย หรือเพิกเฉยในการแก้ปัญหาความเดือดร้อนหรือบรรเทาทุกข์ให้แก่ประชาชน
4. ละเลยหรือเพิกเฉยเมื่อพบเห็นการกระทำในสิ่งที่ไม่ถูกต้องหรือไม่ชอบธรรม


	(4) คิดถึงประโยชน์ส่วนรวมมากกว่าประโยชน์ส่วนตนและมีจิตสาธารณะ
	1. มีความมุ่งมั่น เสียสละ มีจิตสาธารณะในการปฏิบัติหน้าที่เพื่อประโยชน์สุขของประชาชน
2. สามารถแยกเรื่องส่วนตัวออกจากหน้าที่การงาน
3. รักษา และใช้ทรัพย์สินของทางราชการอย่างคุ้มค่าและไม่เบียดบังทรัพย์สินของทางราชการเพื่อประโยชน์ส่วนตนหรือของผู้อื่น
4. มีจิตอาสา จิตมุ่งบริการ เข้าร่วมกิจกรรมสาธารณประโยชน์ โดยคำนึงถึงประโยชน์ส่วนรวม และประโยชน์ของราชการเป็นสำคัญ
	1. กระทำการอันส่อไปในทางที่อาจตึวามได้ว่า เป็นการขัดกันระหว่างประโยชน์ส่วนบุคคลกับประโยชน์ส่วนรวม
2. หาทางปฏิเสธหรือบ่ายเบี่ยงในการปฏิบัติหน้าที่และการอำนวยความสะดวกแก่ประชาชนที่มาขอรับบริการ
3. ใช้ทรัพย์สินของทางราชการเพื่อประโยชน์ส่วนตัวหรือของผู้อื่น ซึ่งไม่เกิดประโยชน์ต่อทางราชการ
4. ปฏิบัติหน้าที่โดยยึดถือแต่ประโยชน์ส่วนตน

	(5) มุ่งผลสัมฤทธิ์ของงาน
	1. ปฏิบัติงานด้วยความรับผิดชอบ มีประสิทธิภาพ เพื่อให้งานสัมฤทธิ์ผลตามวัตถุประสงค์และเป้าหมายอย่างแท้จริ’

2. ใช้ทรัพยากรและงบประมาณของทางราชการอย่างประหยัดและคุ้มค่า รวมทั้งปฏิบัติงานให้ทันต่อเวลาและสถานการณ์

	1. เพิกเฉยในการปฏิบัติงานและไม่อำนวยความสะดวกต่อการแก้ปัญหาข้อร้องเรียนของส่วนราชการ องค์กรปกครองส่วนท้องถิ่นและประชาชน
2. การให้ข้อมูลและประชาสัมพันธ์ข้อมูลข่าวสารผิดพลาดหรือล่าช้าแก่องค์กรปกครองส่วนท้องถิ่นและประชาชน

	หลักการ
	(ควรกระทำ (Do’s)
	X ไม่ควรกระทำ (Don’ts)

	
	3. มุ่งพัฒนาและรักษามาตรฐานการทำงานที่ดี  โดยพัฒนาตนเองอย่างต่อเนื่อง เลือกใช้เทคโนโลยีที่ทันสมัยอย่างเหมาะสม และเชื่อมั่นในระบบการทำงานเป็นทีม
4. รับฟังความคิดเห็น พร้อมที่จะตอบ ชี้แจงและอธิบายเหตุผลให้แก่ประชาชนผู้ร่วมงานและผู้มีส่วนเกี่ยวข้อง
5. เร่งรัด ติดตาม และแก้ไขปัญหาข้อร้องเรียนของส่วนราชการ องค์กรปกครองส่วนท้องถิ่นและประชาชน
6. ปฏิบัติหน้าที่ด้วยความมุ่งมั่นสู่ความสำเร็จและพัฒนาองค์ความรู้ให้เกิดนวัตกรรมเพื่อเพิ่มประสิทธิภาพประสิทธิผลในการดำเนินงานขององค์กรปกครองส่วนท้องถิ่น
	3. ปฏิบัติหน้าที่โดยยึดความพึงพอใจของตนเป็นหลัก  โดยมิได้คำนึงถึงผลสำเร็จของงาน
4. ใช้ทรัพยากรและงบประมาณของทางราชการอย่างฟุ่มเฟือยและไม่คุ้มค่า ล่าช้าไม่ทันต่อเวลาและสถานการณ์

	(6) ปฏิบัติหน้าที่อย่างเป็นธรรมและไม่เลือกปฏิบัติ
	1. ปฏิบัติหน้าที่ด้วยความเสมอภาค เป็นธรรมและเที่ยงธรรม
2. ปฏิบัติหน้าที่โดยละเว้นจากการใช้อคติ ได้แก่ ความรัก  ความโกรธ ความกลัว ความหลง มาประกอบการตัดสินใจในเรื่องต่าง ๆ
3. ให้บริการและอำนวยความสะดวกแก่ประชาชนด้วยความรวดเร็ว เต็มใจ ปราศจากอคติ และไม่เลือกปฏิบัติ
4. ให้ความช่วยเหลือประชาชนซึ่งได้รับการปฏิบัติที่ไม่เป็นธรรมโดยไม่ชักช้า


	1. เลือกปฏิบัติโดยอาศัยเหตุของความแตกต่างในเรื่องเชื้อชาติ ศาสนา เพศ อายุสภาพร่างกาย หรือสถานะทางเศรษฐกิจสังคม และความเชื่อทางการเมือง
2. อาศัยตำแหน่งหน้าที่ราชการในการอำนวยประโยชน์หรือเลือกปฏิบัติต่อ    พวกพ้อง

	(7) ดำรงตนเป็นแบบอย่าง
ที่ดีและรักษาภาพลักษณ์ของทางราชการ
	1. ดำรงตนเป็นข้าราชการและเจ้าหน้าที่ของรัฐที่ดี โดยน้อมนำหลักเศรษฐกิจพอเพียง พระบรมราโชวาท หลักคำสอนทางศาสนา และจรรยาวิชาชีพมาใช้ในการดำเนินชีวิตและการปฏิบัติหน้าที่
2. ปฏิบัติตนเป็นพลเมืองดีด้วยการปฏิบัติหน้าที่ของปวงชนชาวไทย เคารพต่อกฎหมาย มีวินัย และรักษาไว้ซึ่งวัฒนธรรมขนบธรรมเนียง และประเพณีอันดีงาม
	1. ฟุ่มเฟือย หรือดำรงตนเกินฐานานุรูปแห่งตน
2. ประพฤติหรือกระทำการใดๆ อันอาจเป็นเหตุให้เสื่อเสียเกียรติภูมิ ศักดิ์ศรี และ
ภาพลักษณ์ของตนเองและราชการ

	หลักการ
	(ควรกระทำ (Do’s)
	X ไม่ควรกระทำ (Don’ts)

	
	3. ดำเนินชีวิตอย่างเรียบง่าย ประหยัด
4. เข้าร่วมกิจกรรมที่เป็นประโยชน์ต่อสังคมและประเทศชาติตามความเหมาะสม
5. ปฏิบัติหน้าที่ราชการโดยยึดถือประโยชน์ส่วนรวมเหนือกว่าประโยชน์ส่วนบุคคล
6. ไม่กระทำการใด ๆ อันอาจนำมาซึ่งความเสื่อมเสียแก่องค์กรปกครองส่วนท้องถิ่น
	3. แสดงกิริยาอาการหรือพฤติกรรมอันมีลักษณะเป็นการคุมคามทางเพศ
4. กระทำการใดๆ อันอาจนำมาซึ่งความเสื่อมเสียแก่องค์กรปกครองส่วนท้องถิ่น
5. ประพฤติตนฝ่าฝืนความสงบเรียบร้อยและศีลธรรมอันดีของประชาชน


